Šafhauzenes kantons
Šafhauzenes kantons (vācu: Kanton Schaffhausen) ir viens no Šveices 26 kantoniem, kas atrodas valsts ziemeļos. Kantona administratīvais centrs ir Šafhauzene. 1501. gadā tas pievienojās Šveices konfederācijai. Kantons robežojas ar Cīrihes un Turgavas kantoniem, kā arī ar Vāciju. 2010. gada decembrī kantonā dzīvoja apmēram 76,4 tūkstoši cilvēku, galvenokārt vācvalodīgie.